पाएं अपने शहर की ताज़ा ख़बरें और फ्री ई-पेपरडाउनलोड करें
दूसरी शादी के ढाई महीने बाद ही दहेज के छह लाख रुपए मांगकर आरोपी ने पत्नी के साथ मारपीट की और घर से निकाल दिया। मायके जाकर महिला ने मां को बताया और स्टेशन रोड थाने आकर रिपोर्ट दर्ज करवाई। जय भारत नगर निवासी 25 वर्षीय जैनब पति आफताब मंसूरी ने पुलिस को बताया आठ साल पहले सालाखेड़ी निवासी मोहम्मद एजाज से शादी हुई थी। उससे 6 साल का एक बेटा ओवेश है जो मां राबिया के पास रहता है।
तलाक होने के बाद पूर्व पति मोहम्मद अजाज ने ओवेश के भरण-पोषण के लिए छह लाख रुपए दिए थे जिससे मां के मकान का लोन चुका दिया है। ढाई महीने पहले जयभारत नगर निवासी आफताब पिता शब्बीर मंसूरी से लव मैरिज की है। शादी के बाद से वह मां से छह लाख रुपए और दहेज के लाने का कहकर प्रताड़ित करता था।
मंगलवार दोपहर को रुपयों और दहेज के सामान की मांग की। मना करने पर लात-घूंसे से मारपीट की और घर से निकाल दिया। मारपीट में जैनब को दाहिने हाथ के अंगूठे, सिर, बाएं हाथ व बाई आंख और कान पर चोट लगी। जैनब ने घर जाकर मां राबिया को घटना की जानकारी दी और स्टेशन रोड थाने आकर रिपोर्ट दर्ज करवाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn